Midjourney

„Midjourney“ – nepriklausoma tyrimų laboratorija, kuri gamina dirbtinio intelekto programą tuo pačiu pavadinimu. Programa kuria vaizdus iš tekstinių aprašymų ir veikia panašiai kaip OpenAI sukurtas DALL-E. 2022 m. vasarą įmonė jau dirbo pelningai.

Ankstyvo naudojimo pavyzdžiai ir paminėjimai medijose  
„Midjourney“ buvo viešai išleista 2022 m. liepos 12 dieną. Netrukus „Midjourney“ buvo plačiai naudojama kuriant komercines nuotraukas ir iliustracijas. 

 „Midjourney“ sukūrė brito žurnalo „The Economist“ 2022 m. birželio mėnesio priekinį viršelį.
 Žurnalas „Cosmopolitan“ atskleidė, kad „Midjourney“ buvo naudotas kuriant 2022 m. birželio mėnesio žurnalo viršelį.
 Vienas iš Italijos pagrindinių laikraščių „Corriere della Sera“ 2022 metų rugpjūtį paskelbė rašytojo Vanni Santoni komiksą, sukurtą su „Midjourney“. 
 „Midjourney“ naudotas kuriant vaizdus ir iliustracijas JAV žurnalui „The Atlantic“. 
 „Midjourney“ sugeneruotas vaizdas pavadinimu „Théâtre d'Opéra Spatial“ laimėjo pirmąją vietą 2022 m. skaitmeninio meno konkurse Kolorado valstijoje. Šitas įvykis sulaukė daug pykčio iš konkurse dalyvavusių menininkų.
 2022 metų gruodžio mėnesį su „Midjourney“ pagalba per vieną savaitgalį sukurta vaikiška knyga „Alice and Sparkle“.
 ir kiti

Dirbtinio intelekto naudojimas spaudoje buvo kritikuotas argumentuojant, kad tai atima darbą iš menininkų. 2022 metų rugpjūčio mėnesį transliuotame epizode „Last Week Tonight with John Oliver“ buvo įtrauktas 10 minučių reportažas apie „Midjourney“.

Teismai  
2023 m. sausio mėnesį trys menininkai: Sarah Andersen, Kelly McKernan ir Karla Ortiz teismui pateikė ieškinį prieš „Stability AI“, „Midjourney“ ir „DeviantArt“ dėl autorių teisių pažeidimo. Ieškinyje teigiama, kad šios bendrovės pažeidė menininkų teises, kai kurdamos dirbtinio intelekto įrankius naudojo 5 milijardus vaizdų, surinktų iš interneto be tų kūrinių autorių sutikimo.

Šaltiniai 

JAV įmonės
Informacinių technologijų įmonės
Laboratorijos
Dirbtinis intelektas